На основу члана 56. став 1. тачка 1. Статута Града Ниша („Службени лист Града Ниша“, број 88/2008, 143/2016 и 18/2019), члана 72. став 1. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016, 144/2016 и 117/2020) и члана 8. став 2. Правилника о припреми, изради и достави материјала Градском већу Града Ниша („Службени лист Града Ниша", број 103/2024),

 Градско веће Града Ниша, на седници од 03.10.2024. године, доноси

**Р Е Ш Е Њ Е**

**I** Утврђује се Предлог одлуке о изменама Одлуке о буџету Града Ниша за 2024. годину.

**II** Предлог одлуке о изменама Одлуке о буџету Града Ниша за 2024. годину, доставља се председнику Скупштине Града Ниша ради увршћивања у дневни ред седнице Скупштине Града.

**III** За представнике предлагача по овом предлогу на седници Скупштине Града Ниша, одређују се Данијела Спасовић, вршилац дужности заменика начелника Градске управе за финансије, Горан Здравковић, начелник Градске управе за грађевинарство, Ружица Ђорђевић, начелница Градске управе за имовину и одрживи развој, Јелена Динчић, вршилац дужности начелника Градске управе за комуналне делатности и инспекцијске послове, Миљан Петровић, вршилац дужности начелника Градске управе за друштвене делатности, Марина Јанковић, вршилац дужности начелника Градске управе за органе Града и грађанска стања и Душан Радивојевић, директор Канцеларије за локални економски развој.

Број: 918-1/2024-03

У Нишу, 03.10.2024. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**